# Isabelle Junot

Isabelle Junot (Nova York, els EUA; 18 d'abril de 1991) és una aristòcrata, actriu, empresària franco-danesa i l'actual marquesa consort de Cubes.

## Biografia

És filla de l'empresari francès Philippe Junot (primer marit de Carolina de Mònaco) i de la exmodel danesa Nina Wendelboe-Larsen. Va créixer i criar-se a Nova York i s'educà a París, vivint en certes ocasions a la costa de Màlaga durant la seva infància. D'adolescent va viure dos anys a Marbella. Va estudiar a l'Institut de Le Rosey a Suïssa, un internat suís, i també en el Liceu Francès de Madrid.
A la Universitat de Virgínia (els EUA) va estudiar artt dramàtic. Posteriorment, va seguir formant-se en actuació a l'estudi Stella Adler Studio of Acting, en el Upright Citizens Brigade Training Center i tambñe en el The Acting Studio de Nova York. Participaria a la pel·lícula Fuel l'any 2019.
Ha residit a Nova York, París, Suïssa, Copenhaguen, Londres i Madrid. Des de l'any 2018 viu a Madrid. Parla diverses llengues, entre elles el francès, danès, anglès, espanyol i italià.
L'any 2022 va participar en la setena edició de MasterChef Celebrity España, quedant en cinquena posició.

## Vida privada

Junot va declarar que des de ben petita la seva educació va ser molt estricta per part de la seva mare, tenint prohibit fer petons en públic. Segons Junot “La meva mare m'ho ha prohibit des de petita. Ella era l'estricta, llavors els modals eren molt importants”.
L'any 2021 va casar-se amb Álvaro Falcó, titular del Marquesat de Cubes en l'actualitat, convertint-se així en marquesa consort de Cubes. És també cosina política de l'aristòcrata i xef Tamara Falcó, actual titular del marquesat de Griñón.
Isabelle Junot va declarar també que porta un estil de vida molt saludable, no fuma, no beu alcohol i només consumeix menjar orgànic.
Entre les seves amistats hi ha l'empresària Belén Barnechea, filla d'Alfredo Barnechea, i de la dissenyadora Carlota Muñoz-Vargas, amb qui va viure a Nova York.

## Filmografia
### Cinema

* Fuel, 2019, dir. Israel González

### Televisió

* MasterChef Celebrity España, 2022

## Referències

* ↑ LOS40. «¿Quién es Isabelle Junot? 5 datos para conocer a la coach de nutrición que se suma a 'Masterchef Celebrity 7'» (en castellà). LOS40, 12-09-2022. [Consulta: 16 novembre 2022].
* ↑ «Isabelle» (en castellà). Diario Sur, 09-11-2022. [Consulta: 16 novembre 2022].
* 1 2 «Isabelle, hija de Philippe Junot, se instala en Madrid para ser actriz» (en castellà). ELMUNDO, 16-10-2017. [Consulta: 16 novembre 2022].
* ↑ «Quién es Isabelle Junot, aristócrata y concursante de 'MasterChef'» (en castellà). ElHuffPost, 09-05-2022. [Consulta: 16 novembre 2022].
* ↑ «Isabelle Junot» (en castellà). Lecturas. [Consulta: 16 novembre 2022].
* ↑ Colino. «¿Quién es Isabelle Junot? La prima de Tamara Falcó que participa en MasterChef Celebrity» (en castellà). Trendencias, 04-10-2022. [Consulta: 16 novembre 2022].
* ↑ Garralda, Por Álvaro Fernández-Espina Fotos: Rafa Gallar Realización: Bárbara. «Isabelle Junot: "No caigo en la tontería del qué dirán"» (en castellà). ELLE, 24-10-2022. [Consulta: 16 novembre 2022].
* 1 2 «Quién es Isabelle Junot, la prima favorita de Tamara Falcó» (en castellà). Mujer Hoy, 21-06-2021. [Consulta: 16 novembre 2022].
* ↑ Moreno, Merce. «'MasterChef Celebrity' expulsa a Isabelle Junot: a las puertas de la final por sus "dudas" con un postre» (en castellà), 22-11-2022. [Consulta: 28 novembre 2022].
* 1 2 «La estricta educación de Isabelle Junot: no la dejaban besar en público».
* ↑ «Álvaro Falcó se convierte oficialmente en marqués de Cubas, el título por el que su padre fue conocido» (en castellà). El Español, 26-06-2021. [Consulta: 16 novembre 2022].
* ↑ «Belén Barnechea, la conocida como 'repostera de la jet' que se casa este sábado» (en castellà). HOLA, 09-04-2022. [Consulta: 16 novembre 2022].
* ↑ RTVE.es. «MasterChef Celebrity: ¿Quiénes son los amigos de Isabelle Junot?» (en castellà). RTVE.es, 14-11-2022. [Consulta: 16 novembre 2022].
* ↑ «Isabelle Junot - Biografía, mejores películas, series, imágenes y noticias» (en castellà). La Vanguardia, 06-05-2022. Arxivat de l'original el 2022-11-13. [Consulta: 16 novembre 2022].